The Enforcer (cinta de 1976)

:*Iste articlo ye sobre una cinta de cine negro d'interiga d'acción estausunidense de 1976, ta atros usos, se veiga *'The Enforcer***


***The Enforcer*** (títol orichinal en [[Idioma anglés|anglés]], en [[Idioma aragonés|aragonés]] ***L'executor**'', estrenada en [[Aragón]] con ixe mesmo títol) ye una [[cinta]] de [[cine estausunidense]] de [[cine negro]] d'[[Cine d'intriga|intriga]] d'[[Cine d'acción|acción]] estrenada l'anyo [[1976]], dirichida por [[James Fargo]] seguntes un [[guión adaptau]] por [[Stirling Silliphant]] y [[Dean Riesner]] (basau en una historia de [[Gail Morgan Hickman]] y [[S. W. Schurr]], basada a la vegada en os personaches creyaus por [[Harry Julian Fink]] y [[R. M. Fink]]), con una [[banda sonora orichinal]] de [[Jerry Fielding]], una [[dirección de fotografía]] de [[Charles W. Short]] y una [[producción cinematografica]] de [[Robert Daley]] ta la [[productora cinematografica]] [[The Malpaso Company]]. De l'elenco d'[[actor]]s d'a cinta en fan parte [[Clint Eastwood]], [[Tyne Daly]], [[Harry Guardino]], [[Bradford Dillman]], [[John Mitchum]], [[Bill Ackridge]], [[DeVeren Bookwalter]], [[Albert Popwell]], [[John Crawford]], [[Robert Hoy]], [[Michael Cavanaugh]], [[Jocelyn Jones]], [[Dick Durock]], [[Samantha Doane]], [[M. G. Kelly]], [[Terry McGovern]], [[John Roselius]] y [[Rudy Ramos]], entre d'atros. Ye la tercera cinta d'a [[serie de cintas]] ''[[Dirty Harry (serie de cintas)|Dirty Harry]]'', estando precedida por ''[[Magnum Force]]'' ([[1973]], [[Ted Post]]) y seguida por ''[[Sudden Impact]]'' ([[1983]], [[Clint Eastwood]]).

Dos hombre que son treballando en o [[condau de Marin]] en [[California]] son atrayius por una polidisma muller a un puesto aislau en [[Mill Valley]], a on los [[Asasinato|asasina]] Bobby Maxwell, qui diriche un grupo presuntament revolucionario clamau "Fuerza d'Ataque Revolucionaria d'o Pueblo" (PRSF), pero que en realidat o ye so que una excusa ta amagar os suyos obchectivos reals, que no son so que pura delincuencia. L'inspector Harry Callahan y lo suyo companyero Frank DiGiorgio intervienen en bels casos en un día, pero lo capitán Jerome McKay carranya a Callahan por fer un uso excesivo d'a fuerza. <vomo castigo, lo destinan a lo departamento de personal, a on partecipa en entrevistas a candidatos, recebindo consternau a noticia de que lo Departamento de [[Policía]] de [[San Francisco (California)|San Francisco]] ha decidiu potenciar la dentrada de mullers en o Cuerpo. Li toca entrevistar a Kate Moore, que dica l'inte yera destinada en oficinas y no tien garra experiencia en as carreras. O PRSF emplega la [[cambioneta]] que ha robau a los treballador asasinaus ta fer un robo d'[[arma]]s d'importancia en un [[almagacén]] y intervienen Callahan y DiGiorgio, morindo iste zaguero. Fan tornar a Callahan a lo Departamento d'Homicidios, pero li asignan como companyera a l'achent Kate Moore, y callahan li diz a la mesacha que no tien garra confianza en as suyas capacidaz como policía. Se troban con "Big" Ed Mustapha, qui diriche un grupo de militants negros, y lo presionan ta obtener información sobre lo PRSF, pero McKay l'arresta en vinclando-lo con o PRSF y convoca a los [[periodista]]s ta exposar que ha solucionau o caso. Cuan Callahan protesta, tornan a deixar-lo sin treballo ni sueldo, pero alavez Moore li diz que continará cooperando con él en todo lo que ameniste. Posteriorment, o PRSF secuestra a l'[[alcalde]] y desiche un rescate. Callahan y Moore consiguen información d'a on ye secuestrau y marchan ta liberar-lo.

A cinta s'ambienta en a suya epoca actual ([[1976]]) en [[Mill Valley]], [[San Francisco (California)|San Francisco]] y atros puestos de [[California]], y las suyas escenas se filmoron en ixos mesmos lugars.

Ye una cinta que ha recubiu bels [[Lista de premios cinematograficos|premios]] u nominacions, encara que garra d'éls no perteeixe a los premios cinematograficos mas conoixius u destacaus.

== Elenco ==


== Se veiga tamién ==
* [[Cine en 1976]].
* [[Cintas de 1976]].

== Referencias ==


== Vinclos externos ==
*  [https://www.imdb.com/title/tt0074483/ ''The Enforcer''] en [[Internet Movie Database]].
*  [https://www.tcm.com/tcmdb/title/24486/enwp ''The Enforcer''] en [[TCM Movie Database]].
*  [https://catalog.afi.com/Catalog/moviedetails/55856 ''The Enforcer''] en l**American Film Institute Catalog* de l*'American Film Institute''.